**Zápisnica z Rady Učenej spoločnosti Slovenska v dňoch 24.1.2022**

**Prítomní:** akademici M. Bátorová, F. Gömöry, O. Križanová, D. Ježová, E. Kowalská, J. Noga, J.Koppel

**Prizvaná:** sekretárka UčSS Ing. Šišková

**Program:**

1. Diskusia k príprave Valného zhromaždenia
2. Rôzne

Ad1. Veľká časť diskusie bola zameraná na prípravu na voľby nových členov Rady UčSS. Keďže nového člena Rady môže navrhnúť každý člen UčSS, akademik Gömöry pripraví mail, ktorým osloví členov UčSS. Návrhy by sa mali posielať na sekretariát UčSS najneskôr do 10.2.2022. Akademik Gömöry spomenul, že na voľby bude treba zvoliť mandátovú a volebnú komisiu. Predsedovia oboch komisii by nemali byť navrhnutí do Rady UčSS. Diskutovalo sa o vhodných kandidátoch, táto diskusia ešte nebola uzavretá.

Ad2. V rámci rôzneho akademik Gömöry spomenul, že rozdelenie riadnych a emeritných členov je už viac-menej v poriadku. Ing. Šišková zoznamy ešte raz skontroluje a eventuálne doplní. Akademik Noga upozornil na diskrepanciu na stránke UčSS, kde namiesto „čestní“ členovia sú uvedení „zahraniční“ členovia. Akademik Koppel sľúbil, že pripraví návrh dodatku k Štatútu UčSS.

Ďalšie stretnutie Rady UčSS bude 21.2.2022 o 15:00 hod.

Zapísala: akademička O. Križanová